મુલુંડ-વેસ્ટમાં પુરષોત્તમ ખેરાજ માર્ગ પર સિદ્ધાર્થ ઉદ્યાન સામેનો પેવર બ્લૉક્સવાળો રસ્તો વષોર્થી કથળી ગયો હતો. અસમથળ રોડને લીધે વાહનચાલકો માટે ત્રાસરૂપ હતો. અનેક લોકોએ આ બાબતે મિડ-ડે LOCALને ફરિયાદ કરી હતી. મિડ-ડે LOCALમાં અહેવાલ પ્રસિદ્ધ થયો, સુધરાઈએ અહેવાલ દ્વારા લોકોની ફરિયાદ સાંભળી અને બે મહિના પછી પેવર બ્લૉક્સવાળા રસ્તા અને ફુટપાથનું રિનોવેશન કરવાનું કામ હાથ ધર્યું. કૉન્ટ્રૅક્ટરે કામ બાબતે મિડ-ડે LOCALને જણાવ્યું હતું કે પહેલાં ફુટપાથનું રિનોવેશન કરશે, પછી રોડને હાથ લગાડશે તેમ છતાંય વાહનચાલકો મિડ-ડે LOCAL પ્રત્યે અત્યંત ખુશ થયા અને આભાર માન્યો.